# Australėjė

*Čė rašuom api Australėjės Sondrauga. Api žemīna veiziekėt: Australėjė (žemīns)*

|  |  |
| --- | --- |
|  |  |
| **Commonwealth of Australia** |
|

|  |  |
| --- | --- |
|  |  |
| Australėjės vieleva | Australėjės gerbs |

 |
|

|  |
| --- |
| **Valstībėnis gimnos:** Australėjės gimnos |

 |
|  |
| Valstībėnė kalba | anglu |
|  |
| Suostėnė | Kanbera |
|  |
| Dėdliausis miests | Sėdniejos, Melborns |
|  |
| Valstībės vaduovā | Karuolis III Karalios
Sam Mostyn Generalgubernatorios
Antuonis Albanėzis Premjiers  |
|  |
| Pluots  - Ėš vėsa  - % ondėns |   7 686 850 km² (6) 1% |
|  |
| Gīventuoju  - 2006 liepa (pruogn.)  - Tonkoms |   20 264 082 (51) 2,64 žm./km² (189) |
|  |
| BVP  - Ėš vėsa  - BVP gīvėntuojou | 2005 (pruogn.) 642,10 mlrd. $ (16) 32 000 $ (12) |
|  |
| Valiota | Australėjės duoleris |
|  |
| Čiesa zuona  - Vasaras čiesos | UTC nu +8 ligė +11 taikuoma ne vėsor |
|  |
| Naprīgolnoms Konstėtocėnis akts Vestminterė statots Australėjės akts | nu Jongtėnės Karalīstės 1901 sausė 1 1931 groudė 11 1986 kuova 3 |
|  |
| Interneta kuods | .au |
|  |
| Šalėis tel. kuods | 61 |

**Australėjė** (onglėškā: *Australia*, pėlnā **Australėjės Sondrauga** (onglėškā: *Commonwealth of Australia*) īr šeštuojė vagol dėdoma (geuograpėškā) svieta valstībė, ožėmontė Australėjės žemīna ė aplėnkėnės salas, ėš katrū dėdliausė Tasmanėjė. Peitrītiūs īr Naujuojė Zelandėjė, šiaurie – Induonezėjė, Papua Naujuojė Gvėniejė ė Rītū Timuors, šiaurės rītūs Saliamuona salas ė Vanuatu. Šalėis pavadėnėms kėlės ėš luotīnėška *terra australis incognita* (nežėnuoma pėitū žemė).

Tor magtīnga akuonuomėka, BVP vėinam gīvėntuojou īr vėins aukštiausiu svietė, dėdli atlīgėnėmā, aukšts socēlėnis ėšsėvīstėms.

## Istuorėjė

Pėrmė̄jė žmuonis, dabartėniu abuorigenu pruobuotē, i Australėjės šiaurėni šmuota atsėkielė da prīš 50-65 tūkst. metu. Ėš euruopėitiu pėrms žemīna 1522 m. atrada portugalu tīrėnietuos Krištovao de Mendonsa, vuo 1770 m. Džeimsos Kuks paskelbė, ka rītėnės Australėjės pakrontės prigol Britu imperėjēs e.

## Puolitėka

Australėjė īr konstitucėnė monarkėjė, katra formalē valda karalios ė katra atstuovaun generalėnis gobernatuorios.

Australėjuo egzėstoun daug puolitėniu partėju, ale duomėnou dvė - darba ė liberalu.

## Soskėrstīms

Valstėjės tor dėdlesnė savėvalda, līgėnont so terituorėjuom. Ne vėsas terituorėjės gīvenamas īr.

**Valstėjės Vakarū Australėjė, WA (Perts)
* Kvinslands, QLD (Brėsbens)
* Naus Pėitū Velsos, NSW (Sėdniejos)
* Viktuorėjė, VIC (Melborns)
* Pėitū Australėjė, SA (Adelaidė)
* Tasmanėjė, TAS (Hobarts)

**Vėdėnės terituorėjės Šiaurės terituorėjė, NT (Darvins)
* Australėjės suostėnės terituorėjė, ACT (Kanbera)
* Džarvė ilonkas terituorėjė (retsīkēs skaituoma Australėjės suostėnės terituorėjės šmuoto)

**Ožjūrė terituorėjės Ešmora ė Kartjie salas (gīvėntuoju nie)
* Norfuolka sala
* Kaliedu sala
* Kokosu salas
* Kuoralu jūras salas (apgīvendėnta tėktās meteoroluogėjės stuotėis darbėninkās)
* Herda ė Makdonalda salas (gīvėntuoju nie)
* Australėjės Antarktėnė terituorėjė (kėtas valstībės nepripažīst, ka anuos prigol Australėjē, apgīvendėnta tėktās muokslėniu stuotiū darbėninkās)

## Miestā

2023 m. doumenėm, Australėjuo īr penkė mėlėjuonėnē miestā (iskaitont anū prīmiestius) ė 19 miestu so prīmiestēs, katrūs gīven daugiau nekāp 100 000 gīvėntuoju.

* Sėdniejos (onglėškā: *Sydney*), NSW, 5 450 496 gīv.
* Melborns (onglėškā: *Melbourne*), Vic, 5 207 145 gīv.
* Brėsbens (onglėškā: *Brisbane*), Qld, 2 706 966 gīv.
* Perts (onglėškā: *Perth*), WA, 2 309 338 gīv.
* Adelaidė (onglėškā: *Adelaide*), SA, 1 446 380 gīv.
* Guold Kostos-Tvid Hedsos (onglėškā: *Gold Coast–Tweed Heads*) Qld/NSW, 735 213 gīv.
* Niukeslos-Meitlands (onglėškā: *Newcastle–Maitland*), NSW, 526 515 gīv.
* Kanbera-Kvinbijens onglėškā: *Canberra–Queanbeyan*, ACT/NSW, 503 402 gīv.
* Sanšain Kostos (onglėškā: *Sunshine Coast*), Qld, 407 859 gīv.
* Vulongongs (onglėškā: *Wollongong*, NSW, 313 745 gīv.